OpenLLM-France/wikimedia huggingface dataset:
# Olaia Inziarte

Olaia Inziarte (Oronoz, Nafarroa, 1999ko urtarrilaren 12a) euskal abeslaria da. 2022an abiatu zuen ibilbide musikala bakarlari gisa. 2023ko Musika Independentearen MIN sarietako bortz finalisten arteko bat izan zen. Iker Lauroba eta Chica Sobresaltorekin batera ere aritzen da, teklatu eta koroetan. IE erakundeak (Entidad de Gestión de los Artistas Intérpretes o Ejecutantes de la música) antolatzen duen Artistas en Ruta zirkuiturako hautatua izan da 2023an.

## Ibilbidea

2022an argitaratu du bakarlari gisa bere lehen diskoa, Lehengo Lepotikan Burua. Sonoritate tradizionalak eta abangoardistak harilkatzen ditu. Olatz Salvadorren kolaborazioarekin kantatzen duen Behe klasekoa abestia berehala nabarmendu da.
   Behe klasekoa izatearen konplejurik bat ere ez, erdara traketsetan mintzatzearena ere ez. (Behe klasekoa abestia, Olaia Inziarte)
2022ko Durangoko Azokan aurkeztu zuen bere lehendabiziko lana. Iker Lauroba, Joseba Tapia eta Chica Sobresaltorekin musikari lanetan aritzeaz gain, Pleura taldeko ahotsa izan da.
   "Abestiak egiteko nahiko nartzisista naiz, ez dakit idazten bertzeen istorioen inguruan" Olaia Inziarte.

## Diskografia

* "Astelehenetan" (2020)
* "Lehengo lepotikan burua" (2022)
* "Denak begira daudelaik" (2023)
* "Zerrautsa" (2025)

## Erreferentziak

* ↑ BIBA ZUEK: Olaia Inziarte. (Noiz kontsultatua: 2023-07-08).
* ↑ (Gaztelaniaz) Deia.eus. (2023-04-12). «Hauek izango dira MIN sarietako finalistak» Deia (Noiz kontsultatua: 2023-07-02).
* ↑ (Gaztelaniaz) Agirre, Jon. (2023-04-11). «MICE, Olaia Inziarte, Ødei eta Parabellum aukeratu dituzte 'Artistas en Ruta' zirkuiturako» El Diario Vasco (Noiz kontsultatua: 2023-07-02).
* ↑ MusikaZuzenean TB # 224 : Olaia Inziarte. (Noiz kontsultatua: 2023-07-27).
* ↑ «'Behe klasekoa' abestia kaleratu du Olaia Inziartek Olatz Salvadorrekin batera - Baztan» Erran.eus (Noiz kontsultatua: 2022-12-09).
* ↑ «Olaia Inziarte» durangokoazoka.eus (Noiz kontsultatua: 2022-12-08).
* 1 2 «Olaia Inziarte: "Abestiak egiteko nahiko nartzisista naiz, ez dakit idazten besteen istorioen inguruan"» EITB 2022-04-21 (Noiz kontsultatua: 2022-12-08).
* ↑ (Gaztelaniaz) «Empecemos el día con Música: Olaia Inziarte» RTVE.es 2022-11-20 (Noiz kontsultatua: 2022-12-08).
* ↑ Mallona, Olatz Enzunza. «Haurtzaroko erroetarako bidaia» Berria (Noiz kontsultatua: 2023-01-29).

## Kanpo estekak

* Badok.eus webgunean.
* [Bideoa, 2022] Durangoko Azoka: OLAIA INZIARTE - AHOTSENEA 2022 - ZUZENEAN
* [Bideoa, 2022] Olaia Inziarte musikariarekin Durangoko Azokan | Bigarren Kafea
* [Bideoa, 2022] YOKO ONA 03x02 HARREMANAK OLAIA INZIARTEkin | gaztea
* Olaia Inziarte. Calle Sonora.
* [Bideoa, 2023] MusikaZuzenean TB # 224: Olaia Inziarte + Uxue Amonarriz (Huntza) (Hamaika telebista)
* Datuak: Q115633807
* Aipu famatuak: Olaia Inziarte
# Louis Mardochée Lévy

Louis Mardochée Lévy Baionan (Lapurdi) sortu zen 1884ko abuztuaren 8an, eta, Lehen Mundu Gerran Frantziako Armadako gudari izatera behartu zutelarik, armada horrek berak 1915eko urtarrilaren 15ean fusilatu zuen, Maizyn (Aisne departamendua, Frantzia). Baionako Espiritu Saindua auzoko judu familia ezagunen semea zen: David Lévy eta Bertha Vaez Olivera zituen gurasoak.
Lehen Mundu Gerra hasi aitzin, Baionako Sain Esprit auzoko Sainte Catherine kaleko 10.eko gurasoen ile-apaindegian lan egiten zuen. 1914an, beste hainbat gazte bezala gerra horretan parte hartzera behartuta, 1553 errekluta zenbakiarekin 49. infanteria-erregimentuan sartu zuten.
1914ko abenduaren 28ko gauean bere postua utzi zuen. Desertore izateaz akusatuta, preso hartu zuten, eta 1915eko urtarrilaren 14ean gerra kontseilu batetik pasarazi zuten. Biharamunean fusilatu zuten.
1932ean, haren aitak, David Lévyk, prozedura juridiko bat abiarazi zuen semeak gerran sartu aurretik arazo mentalak zituela argudiatuta, justizia bila eta semearen izena garbitzeko asmoz.
Louis Mardochéeren abizen bereko bi emakume ere hil zituzten urte batzuk geroago, bigarren mundu gerran, Auschwitzeko kontzentrazio esparruan: Léa Lévy (1943an) eta Juliette Lévy (1944ean). Joseph Lévyren eta Anita Vaez Oliveraren alabak ziren. Juliette Moize Gerard Vaez Oliveraren alarguna zen, Auschwitzeko kontzentrazio esparruan eraila hura ere.
Louis Mardochée ez zen izan lehen mundu gerran desertore izateaz akusatuta fusilatutako lehenengo euskal herritarra, Izpurako (Nafarroa Beherea) Pierre Etxeberri hilabete batzuk lehenago fusilatu baitzuten, 1914ko urrian.

## Erreferentziak

* ↑ Haren jaiotza ziurtagiria: http://earchives.le64.fr/img-viewer/FRAD064003_IR0002/BAYONNE/5MI102-31/viewer.html?ns=FRAD064006_5MI102_31_0120.jpg
* ↑ Sainte Catherine 10, egun: https://3.bp.blogspot.com/-kw58qyLN3ps/VHHJCrgUfmI/AAAAAAAAM0E/HW3kQ2S_oUg/s1600/DSC_0074.JPG
* ↑ http://www.memoiredeshommes.sga.defense.gouv.fr/fr/ark:/40699/m005450e4837293f/5450e6b8c93f8
* ↑ https://www.retours-vers-les-basses-pyrenees.fr/2014/01/mamadou-bajuliette-levy-veuve-vaez.html
* ↑ http://www.memoiredeshommes.sga.defense.gouv.fr/fr/arkotheque/client/mdh/fusilles_premiere_guerre/detail_fiche.php?ref=2524101&debut=0%5B%5D

## Kanpo estekak

* (Frantsesez) http://www.memoiredeshommes.sga.defense.gouv.fr/fr/arkotheque/client/mdh/fusilles_premiere_guerre/detail_fiche.php?ref=2524356&debut=0
* (Frantsesez) https://www.retours-vers-les-basses-pyrenees.fr/2014/11/le-coiffeur-du-10-rue-ste.html
* (Frantsesez) http://les-blessures-de-l-ame.over-blog.com/article-rencontre-a-pau-autour-des-fusilles-pour-l-exemple-73330005.html
* Datuak: Q58093771
# Rhina Aguirre

Rhina Aguirre Amézaga (Tarija, 1939ko maiatzaren 20a - Ibidem, 2021eko urriaren 30a) Boliviako desgaitasun, politika eta soziologoari buruzko ekintzailea izan zen, eta Tarijako senatari gisa aritu zen, 2010etik 2015era.
Agirrek maistra izateko ikasi zuen, Santa Ana Ikastetxean nobiziatua egiten zuen bitartean. Betiko botoak egin aurretik erretiratu bazen ere, askapenaren teologiaren kontzeptuek eraginda jarraitu zuen, kristau doktrina ezkerreko jarrera politikoekin lotzen baitzuen. 1970eko eta 1980ko hamarkadetako diktadura militarren aurkari, herrialdeko giza eskubideen mugimenduko lehen ekintzaileetako bat izan zen Aguirre.
Luis Garcia Mezaren erregimenak Ekuadorren erbesteratua, Leonidas Proañoko Ministerio Indigenarekin kolaboratu zuen eta herrialdeko nekazarien eta gizarte erakundeekin lan egin zuen gertutik. Toxoplasmosiak bi begietatik itsututa, Agirrek bere gain hartu zuen desgaitasuna duten pertsonen eskubideen kausa, eta Boliviara itzuli zenean Desgaitasuna duten Pertsonen Saileko Kontseiluan sartu zen. 2009an, Sozialismorako Mugimenduarekin bat egin zuen, eta Senatuan Tarija ordezkatzeko aukeratu zuten; Boliviaren historian, parlamentuko eserleku bat betetzen duen lehen pertsona itsua bihurtu zen.

## Bizitza pertsonala eta heriotza

Erbestean zegoela, Agirrek Carlos Samaniego ezagutu zuen, Lojako soziologo ekuadortarra, eta harekin ezkondu zen. Ekuadorreko Alderdi Komunistaren aldekoa zen. Samaniego emaztearekin batera joan zen Boliviara, eta MAS taldearekin bat egin zuen; 2010ean, Tarijako Herriaren Defendatzaile izendatu zuten, eta, ondoren, Autonomien Ministerioko Departamentuen Koordinatzaile izan zen Tarijan. Toxoplasmosia zela eta, Aguirrek hainbat abortu jasan zituen seme-alabak izateko saiakeretan, eta egoera horrek adopzioaren aldeko hautua egitera eraman zuen. Haren semea, Carlos Saul Samaniego, Vilcabamban jaio zen, eta ingeniaritza industriala ikasi zuen Ekuadorren.
Aguirre 2021eko urriaren 30ean hil zen, 82 urte zituela. Senadoreen Ganberak hil zuen, eta hil eta bi egunera, hil osteko aitorpen ofiziala egin zion.

## Erreferentziak

* ↑ Senado boliviano citará a Villena por posesionar a un ecuatoriano Defensor en Tarija. 4 de octubre de 2010.
* ↑ Gonzales Salas 2013, 503 orr. .
* ↑ Fallece la exsenadora Rhina Aguirre. 30 de octubre de 2021.
* ↑ Arandia, Mariol. (3 de noviembre de 2021). Senado aprueba reconocimiento póstumo a quien en vida fue la exsenadora Rhina Aguirre Amézaga. Cámara de Senadores.

## Kanpo estekak

* Senatuaren profila Presidenteordetza
* biografia ERBOL-en
* Datuak: Q115223935
* Multimedia: Rhina Aguirre / Q115223935
# Luisa Lynch

Luisa Lynch del Solar (Txile, 1862 - Ibidem, 1937) txiletar idazle feminista, kazetaria eta socialite delakoa izan zen.

## Bizitza

Luis Lynch eta Julia Solarren alaba izan zen. Lehen aldian Carlos Morla Vicuñarekin ezkondu zen (osaba zuen), eta alargundu egin zen. Carlos Morla Lynch diplomazialariaren eta Ximena eta Carmen Morla Lynch idazleen ama izan zen. Bigarren aldian 1909ko urtarrilaren 12an, 47 urte zituela, Eduardo Gormaz Araoz militarrarekin ezkondu zen.
Auguste Rodinen Madame Morla Vicuña eskulturaren protagonista izan zen, 1888an erretratatu zuen, gero Parisko Orsay Museoan gordea.

### Idazle

Jakina da bere literatur ekoizpenaren zati bat argitaratu barik edo egunkari eta aldizkarietan sakabanatuta dagoela —beste idazle feminista batzuenekin ere gertatzen den bezala, hala nola María Luisa Fernández, Sara Hübner edo bere alabekin— XX. mende hasierako abangoardiaren partetzat jotzen da bere literatur lana, pentsamendu feminista masifikatzen eta emakumeen eskubideen alde borrokatzen saiatu zen abangoardiaren partetzat, hain zuzen; testuinguru horretan, arteari eskainitako hainbat erakunde femeninotan eta erakundetan parte hartu zuen.
Zenbait egileren iritziz, feminismo aristokratikoaren barruan koka daiteke bere lana, eta horien artean daude beste idazle batzuk ere, hala nola Elvira Santa Cruz Ossa, Ines Echeverría Bello, María Mercedes Vial, Teresa Wilms Montt, Mariana Cox Méndez eta Sofía Eastman.

## Iruditegia

* Luisa Lynch (jarrita, ezkerrean), seme-alabekin: Wanda, Carlos, Carmen, Ximena eta Paz Morla Lynch, 1904an
* Luisa Lynchen bustoa, Auguste Rodinek egina (1888).
* Luisa Lynch, 1918an

## Erreferentziak

* ↑ (Gaztelaniaz) «Luisa Lynch - Hispanopedia» es.hispanopedia.com (Noiz kontsultatua: 2025-01-15).
* ↑ (Gaztelaniaz) Cornejo, Manuel Alvarado. (2022-03-15). «¿Coleccionismo y feminismo? Luisa Lynch del Solar (1855-1937) y su rol como coleccionista de arte japonés en Chile a comienzos del siglo XX» Meridional. Revista Chilena de Estudios Latinoamericanos (18): 93–123. doi:10.5354/0719-4862.2022.66482. ISSN 0719-4862. (Noiz kontsultatua: 2025-01-15).
* ↑ Maire, Gonzalo. (2022). «De la musealidad al coleccionismo: el caso Luisa Lynch» Revista de Humanidades (46): 297–326. ISSN 0717-0491. (Noiz kontsultatua: 2025-01-15).
* ↑ (Gaztelaniaz) Alvarado Cornejo, Manuel. (2019). Coleccionismo y feminismo de élite durante la belle époque chilena : aproximaciones a la figura de Luisa Lynch del Solar y a su labor como coleccionista de arte japonés. (Noiz kontsultatua: 2025-01-15).
* ↑ (Gaztelaniaz) Ponencia: «La belleza de la naturaleza: una mirada a través de la lente» por Luisa Lynch – XXXI Congreso de AEFONA – AEFONA. 2023-11-12 (Noiz kontsultatua: 2025-01-15).
* ↑ (Gaztelaniaz) Maire, Gonzalo. (2022). «De la musealidad al coleccionismo: el caso Luisa Lynch» Revista de Humanidades (46): 297–326. (Noiz kontsultatua: 2025-01-15).

## Kanpo estekak

* Datuak: Q9025463
* Multimedia: Luisa Lynch / Q9025463
# Euzkeltzale Bazkuna

Euzkeltzale Bazkuna elkartea Resurreccion Maria Azkueren eta Evaristo Bustintzaren ikasleak ziren Euzko Gaztediko kide batzuek sortu zuten Bilbon hizkuntza eta kultura lantzeko zein zabaltzeko asmoz. Taldea XX. lehenengo hamarkadan sortu zen eta 1936 arte aktiboa izan zen.

## Aktibitateak

Talde honek Euzko-Deya izeneko aldizkari bat argitaratu zuen (1916) euskara hutsez, Sabino Aranaren ideiak zabaltzen saiatzen zena. Gero (1929-1936) talde honek berak Euzkerea aldizkaria atera zuen. Egutegi bat ere urtero-urtero atera zuten 20 urtetan zehar. Método gradual para aprender el euzkera izeneko euskara ikasteko metodo bat ere argitara eman zuten eta honetan oinarrituriko ikastaroak antolatzen zituzten. Horrezaz gain abesti-liburuak, ipuinak eta beste liburu batzuk ere atera zituzten, antzezpenak egiten zituzten eta umeentzako euskara-lehiaketak antolatzen zituzten herriz herri. Talde honek ez zuen Euskaltzaindiaren gidaritza onartzen. 1931ko martxoaren 15ean Mañarian Kirikiñori omenaldia antolatu zuen.
Taldeak honako batzorde hauek zituen: Euskal antzerkia, hizlariak, folklorea, abestiak, euskararen defentsa, euskal idazleak, neologismoen bilduma, patronimia eta toponimia euskaldunak, argitalpenak, herriekiko harremanak, propaganda eta euskara klaseak.

## Plazaratutako lanak

* * Método gradual para aprender el euzkera : tercer grado, 1933. Egilea:Joseba Errazti.
* Método gradual para aprender el euzkera, 1931. Edizio desberdinak izan zituen.
* Euzkel - Abestijak. I. Inguraztija.Euzkeltzale-Bazkuna'k Argitalduba. II. Irarkaldina.
* Clave de ejercicios, libro del maestro, con la versión y desarrollo de los ejercicios comprendidos en el método gradual para aprender el euzkera : (segundo grado), 1919.
* Método gradual para aprender el euzkera : segundo grado, 1919. Egilea:Joseba Errazti.
* Método gradual para aprender el euzkera : primer grado, 1918. Egilea:Joseba Errazti.
* Euzkel - Abestijak. III Ingurraztija, 1917.

## Ikus, gainera

* Euzkerea

## Erreferentziak

* ↑ https://www.euskalmemoriadigitala.eus/handle/10357/2183
* ↑ https://aunamendi.eusko-ikaskuntza.eus/eu/euzkeltzale-bazkuna/ar-43283/
* ↑ https://www.euskaltzaindia.eus/es/euskaltzaindia/academicos/fallecidos/correspondientes/365-e/6591-errazti-joseba
* ↑ https://www.euskalmemoriadigitala.eus/handle/10357/2183
* ↑ https://oceano.biblioteca.deusto.es/primo-explore/fulldisplay?vid=deusto&docid=DEUSTO_Alma21134481870003351&lang=es_ES&context=L
* ↑ https://www.soinuenea.eus/es/soinu-tresnak/euzkel-abestijak-iii-ingurraztija/er-14069/
# Lyda Conley

Eliza Burton Conley (Ameriketako Estatu Batuak, 1869 - 1946) jatorri europarreko estatubatuar abokatua eta ekintzailea izan zen, Kansasko Abokatuen Elkargoan onartutako lehen emakumea izateagatik egin zen ezagun. Kansas Cityn Huron Hilerriaren (orain Huron Hilerri Nazionala izenez ezagutzen dena) salmenta eta garapena galarazteko egin zuen kanpainagatik nabarmendu zen. Auzitegietan erronka bota zion gobernuari, eta 1909an AEBetako Gorte Gorenean kasu bat argudiatzeko onartu zen lehen emakume amerikar natiboa izan zen.
Dirudienez, bere kasua izan zen "demandatzaile batek argudiatu zuen amerikar natiboen hileta-lekuek babes federalerako eskubidea zutela". Conleyk Charles Curtis Kansasko senatariaren babesa lortu zuen. Honek, 1916an, Huron Hilerria parke federal gisa ezartzeko legedia onartzea proposatu eta zuzendu zuen. 1971n hilerria Leku Historikoen Erregistro Nazionalean sartu zuten, eta 2016an Monumentu Historiko Nazional izendatu zuten.
XIX. mendearen amaieratik, Kansasko Huron eta Oklahoma nazioen arteko borroka baten erdigunean egon zen hilerria. 1998an, azkenean, bi taldeak akordio batera iritsi ziren Huron Hilerri Nazionala zaintzeko, soilik haren historia sakratuarekin lotutako helburu erlijioso eta kulturaletarako.

## Erreferentziak

* ↑ «Albert H. Conley: Genealogy of Conley Family» www.conley.de.
* ↑ «Huron Cemetery» Wyandotte Nation.
* ↑ «Eliza "Lyda" Conley» Indigenous Goddess Gang.
* ↑ «Lyda Conley and the battle for Wyandot recognition» Native Sun News 14 de agosto de 2019.
* 1 2 «Lyda Conley and the battle for Huron Place Cemetery» Yale University.

## Kanpo estekak

* Datuak: Q544130
* Multimedia: Lyda Conley / Q544130
# Winston Cenac

Winston Francis Cenac (Soufrière, 1925eko irailaren 14a – Castries, 2004lo irailaren 22a) Santa Luziako lehen ministroa izan zen 1981etik 1982ra.
Londresen zuzenbidea ikasi zuen eta 1964an Santa Luziako gobernuko lege-aholkulari izendatu zuten. Kargu bera izan zuen Saint Vincent-en eta Grenadan, eta Saint Kittsen epaile izan zen hilabete batzuetan. 1969an administrazioa utzi zuen abokatu gisa lan egiteko.
Santa Luziako Alderdi Laboristako kide izan zen eta 1979an diputatu hautatu zuten. 1981eko maiatzean Allan Louisyk dimisioa eman ondoren lehen ministro bihurtu zen eta 1982ko urtarrilera arte karguan egon zen. Finantza ministerioaz ere arduratu zen.
# Wagram-eko gudua

Wagrameko guduan (1809ko uztailaren 5 eta 6an) Napoleonen (Frantziako Lehen Inperioa) eta Austriako Karlos Artxidukearen armadek borrokatu zuten. Guda honetan austriarrek erabateko porrota izan zuten eta lau egun geroago Znaimen Inperio Frantsesaren aurrean kapitulatu behar izan zuten. 1809ko urrian Frantziak eta Austriak Schönbrunngo ituna sinatu zuten. Honen arabera Austriak Tirol, Salzburgo, Galitziako mendebaldea, Trieste eta Sava ibaiaren hegoaldeko Dalmazia galdu zituen.

## Ikus, gainera

* Wagram (Parisko metroa)

## Kanpo estekak

* Datuak: Q467777
* Multimedia: Battle of Wagram / Q467777
# Ekinez jaialdia

Ekinez jaialdia 2022 urtean Bergaran (Gipuzkoa) sorturiko punk, rock eta oi! eszenako musika taldeen udako jaialdia da.

## Sorrera

Agorrosin Futbol Zelaiko belarra aldatzeko obra bat aprobetxatuz, hainbat musikazalek jaialdia antolatu zuten 2022ko ekainean. Harrera beroa izan zuen ekimenak, gauero 4500 pertsona inguru gerturatu ziren. Gutxinaka, proiektua errotzeko, eta urtero egiteko dinamikan sartu ziren Ekinez elkartekoak.

## Labegaraieta

Bigarren edizioa, 2023koa, lekuz aldatu zen. Bergarako Labegaraieta auzoan izan zen jaialdia.

## Edizioak

Hauek izan dira edizio bakoitzean parte hartu duten musika taldeak:
| Edizioak | Musika taldeak |
| 1. edizioa (2022) | Brigade loco, Rotten XIII, Dinamita, Kaleko Urdangak, Unidad Alavesa, Iheskide, Des-kontrol, Alerta Gorria, Barne Guda, Jonny Gerriwelt, Neallta Fola, The lio, Azken Sustraiak, Streetwise, Pubic Enemy, Labana, Arene 6 eta No Limits. |
| 2. edizioa (2023) | Hell Beer Boys, Skabidean, Tatxers, Doubling Boys, Odolkiak Ordainetan, Rebel noise, Perlata, Against you, Txakurrak, Sofokaos, Harria, Biznaga, Brigade Loco, Hofe x 4:40, Brava, Denso, Balloon frame, Brigada Criminal, Kaleko Urdangak, Enboskada, Bull Brigade, Doubling Boys, La furia, Alvilda, Maixa&Malakias, Txiltxoko, Lamia Mari eta Letagin. |
| 3. edizioa (2025) | Añube, Apotheke, Arene 6, Armarri, Attürri, Azken Sustraiak, Berandu baino lehen, Bidelapurrak, Brigade Loco, Chuleria, Joder!, Estutu, Ezpalak, Gozzue, Inguma, Istilu, J Martina, Kaleko Urdangak, Kaparrak, Kontralde, Lukiek, Moonshakers, Nafarroa 1512, Naxker, Nealta Fola, Nevadah, Nick Linbött, No limits, Orhi, Puci Enemy, Raimundo el Canastero, Sotoalde, Streetwise, The Clayton, The friday´s crew, The lio, TOC eta Unidad Alavesa. |

## Ikus, gainera

* Hatortxu Rock

## Erreferentziak

* ↑ «Ekinez Jaialdia 2022» www.kulturklik.euskadi.eus 2022-03-22 (Noiz kontsultatua: 2023-02-26).
* ↑ EKINEZ JAIALDIA: ELKARRIZKETA – WE ARE || DOTORE. (Noiz kontsultatua: 2023-02-26).
* ↑ «Agorrosin futbol zelaia prest dago Ekinez jaialdi erraldoia hartzeko - Bergara» Goiena.eus (Noiz kontsultatua: 2023-02-26).
* ↑ «Ekinez jaialdia: ikusleak, musikariak eta antolatzaileak, "oso pozik" - Bergara» Goiena.eus (Noiz kontsultatua: 2023-02-26).
* 1 2 «Labegaraietako kiroldegiaren inguruan egingo dute 2023ko Ekinez jaialdia - Bergara» Goiena.eus (Noiz kontsultatua: 2023-02-26).
* ↑ «Taldeak» Ekinez jaialdia (Noiz kontsultatua: 2025-01-15).

## Kanpo estekak

* Datuak: Q116910194
# Karl-August Fagerholm

Karl-August Fagerholm (Siuntio, 1901eko abenduaren 31 – Helsinki, 1984ko maiatzaren 22a) finlandiar politikaria izan zen, Finlandiako lehen ministroa 1948tik 1950era, 1956tik 1957ra eta 1958tik 1959ra.
Suedierazko familia hiztun bateko kidea zen. Gaztetan bizargina izan zen eta Alderdi Sozialdemokratan sartu zen. 1930ean eserleku bat lortu zuen parlamentuan eta 1937tik 1940ra Gizarte Gaietako ministro izan zen.
Eskandinaviako beste herrialdeen antzeko politika neutralista baten aldekoa izan zen. Neguko Gerrako porrotak politika hori gutxietsi zuen.
1944ko armistizioaren ondoren, Finlandiak arazo larriei aurre egin behar izan zien. Fagerholm bere alderdiko buru izendatu zuten Väinö Tannerren ordez. Eskandinaviaren aldeko bere politika gehiago gustatzen zitzaien finlandiar komunistei eta Sobietar Batasunari.
1948ko hauteskundeen ondoren lehen ministro bihurtu zen. Komunistak gobernutik kanpo utzi zituen eta Koalizio Nazionaleko Alderdian, Alderdi Liberalean eta Nekazaritza Ligan oinarritu zen. Pentsio publikoen lege bat onartzea lortu zuen, baina komunisten eta Sobietar Batasunaren oposizio handia jasan zuen.
Bigarren agintaldia 1956tik 1957ra igaro zen, eta hirugarrena 1958tik 1959ra. Azken gobernuak porrot egin zuen Sobietar Batasunaren presioengatik.
* Datuak: Q471307
* Multimedia: Karl-August Fagerholm / Q471307
# Diziplina (argipena)

Diziplina hitzak adiera zenbait ditu:
* diziplina, jarduera batean, bereziki ikasketa edo trebatze batean, ikasle, dizipulu edo mendeko batek jarraitu beharreko jarrera, irizpide eta arauen multzoa,
** diziplina militarra,
** diziplina kanonikoa,
** diziplina-espedientea, langile batek egindako akats, hutsegite edo arau-haustea aztertu eta dagozkion neurriak hartzeko prozesua, bereziki administrazio publikoan;
** diziplina-espediente (hezkuntza), ikasle batek egindako akats, hutsegite edo arau-haustea aztertu eta dagozkion neurriak hartzeko prozesua, bereziki hezkuntza erakundeetan;
* diziplina edo jakintza arloa, zientzietako arloetako bakoitza,
** diziplinartekotasuna, jakintza arlo desberdin zenbaiti batera dagokien eduki baten izaera;
* kiroletan, kirol diziplina, kirol generiko batean egon daitezkeen lehia mota desberdinak; adibidez, igeriketa kirola da, eta waterpolo eta igeriketa sinkronizatua kirol diziplinak dira (ikus, gainera, kirol modalitatea).
# Murray Hill (Manhattan)

Murray Hill, AEBetako New York hirian dagoen auzo bat da, Manhattan barrutian. Midtown Manhattan eremuan dago.
2010ean 10.864 biztanle zituen.
Ekialdean East River itsasadarrarekin muga egiten du.
* Datuak: Q602140
* Multimedia: Murray Hill, Manhattan / Q602140